OpenLLM-France/wikimedia huggingface dataset:
# Algoritme de resolució de laberints

S'anomena algoritmes de resolució de laberints, als diferents mètodes automatitzats per resoldre laberints. El ratolí aleatori, seguidor de parets, Pledge, i Trémaux són els algoritmes dissenyats per ser utilitzats dins del laberint per un viatger sense coneixement previ del laberint, mentre que els algoritmes de l'ompliment de culs de sacs i del cami més curt estan dissenyats per ser utilitzats per una persona o ordinador que pot veure tot el laberint a la vegada.
Els laberints sense illes són coneguts com "senzillament connectat", o laberints "perfectes", i són equivalents a un arbre en la teoria de grafs. Per aquest motiu molts algoritmes de resolució de laberints estan estretament relacionats amb la teoria de grafs. Intuïtivament, si s'estiressin els camins d'un laberint de la manera apropiada el resultat podria assemblar-se a un arbre.

## Algoritme del ratolí aleatori

Aquest és un mètode trivial que pot ser implementat per un robot poc intel·ligent o fins i tot un ratolí. És senzillament avançar seguint el passatge actual fins a arribar a un encreuament, i llavors fer una decisió aleatòria sobre quina direcció seguir. Tot i que aquest mètode sempre acaba trobant la solució correcta, és un algoritme que pot ser extremadament lent.

## Seguidor de parets

El millor métode conegut per resoldre laberints és el seguidor de paret, també conegut com a regla de la mà dreta o de la mà esquerra. Si el laberint està senzillament connectat, és a dir, totes les seves parets estan connectades entre elles o a la paret exterior, llavors mantenir una mà en contacte amb una paret del laberint garanteix no perdre's i arribar a una sortida diferent, si aquesta existeix; sino l'algoritme retornarà a l'entrada després d'haver passat per tots els passadissos connectats a aquesta secció de parets al meny un cop.

## Referències

* ↑ Maze to Tree a YouTube
# Albiol

«Albiol» té aquests significats:
* L'Albiol, municipi de Catalunya.
* Biografies:
** Alfred Albiol i Paps (1945-), polític català
** Felip Albiol Ausach (1982-1889), pintor i il·lustrador valencià
** Francesc Albiol i Navarro (1957-), actor català
** José Luis Albiol Balaguer (1955-), futbolista valencià
** Marina Albiol Guzmán (1982-), política valenciana
** Miquel Albiol i Tortajada (1981-), futbolista valencià
** Raül Albiol i Tortajada (1985-), futbolista valencià
** Sergio Albiol (1987-), futbolista espanyol
** Xavier García Albiol (1967-), polític català.
Viccionari
# Alton (Kansas)

Alton és una població dels Estats Units a l'estat de Kansas. Segons el cens del 2000 tenia 117 habitants.

## Demografia

Segons el cens del 2000, Alton tenia 117 habitants, 58 habitatges, i 33 famílies. La densitat de població era de 145,7 habitants per km².
Dels 58 habitatges en un 25,9% hi vivien nens de menys de 18 anys, en un 48,3% hi vivien parelles casades, en un 5,2% dones solteres, i en un 41,4% no eren unitats familiars. En el 37,9% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,65.
Per edats la població es repartia de la següent manera: un 18,8% tenia menys de 18 anys, un 9,4% entre 18 i 24, un 26,5% entre 25 i 44, un 21,4% de 45 a 60 i un 23,9% 65 anys o més.
L'edat mediana era de 40 anys. Per cada 100 dones de 18 o més anys hi havia 106,5 homes.
La renda mediana per habitatge era de 23.750 $ i la renda mediana per família de 33.125 $. Els homes tenien una renda mediana de 20.000 $ mentre que les dones 21.875 $. La renda per capita de la població era de 15.584 $. Entorn del 7,4% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Alton». American Fact Finder. Oficina del Cens dels Estats Units, 12-01-2010.
# Estadístiques de la Copa del Món de Futbol de 2014

Aquest article conté informació estadística de la Copa del Món de Futbol de 2014.
    Totes les estadístiques es corregeixen el 25 juny 2014 21:00 (UTC-3).

## Premis
### Jugador del Partit

| Posició | Jugador | Selecció | Adversari | Fase |
| 1 | Messi, LionelLionel Messi | Argentina | Bòsnia i Hercegovina | F1 |
| 1 | Messi, LionelLionel Messi | Argentina | Iran | F3 |
| 1 | Messi, LionelLionel Messi | Argentina | Nigèria | F5 |
| 2 | Benzema, KarimKarim Benzema | França | Hondures | E2 |
| 2 | Benzema, KarimKarim Benzema | França | Suïssa | E3 |
| 2 | Müller, ThomasThomas Müller | Alemanya | Portugal | G1 |
| 2 | Müller, ThomasThomas Müller | Alemanya | Estats Units | G5 |
| 2 | Neymar, Neymar | Brasil | Croàcia | A1 |
| 2 | Neymar, Neymar | Brasil | Camerun | A5 |
| 2 | Robben, ArjenArjen Robben | Països Baixos | Austràlia | B3 |
| 2 | Robben, ArjenArjen Robben | Països Baixos | Xile | B6 |
| 2 | Rodríguez, JamesJames Rodríguez | Colòmbia | Grècia | C1 |
| 2 | Rodríguez, JamesJames Rodríguez | Colòmbia | Costa d'Ivori | C3 |
| 2 | Shaqiri, XherdanXherdan Shaqiri | Suïssa | Equador | E1 |
| 2 | Shaqiri, XherdanXherdan Shaqiri | Suïssa | Hondures | E5 |
| 2 | Slimani, IslamIslam Slimani | Algèria | Corea del Sud | H4 |
| 2 | Slimani, IslamIslam Slimani | Algèria | Rússia | H6 |
    Font:

## Referències

* ↑ «FIFA > Homem do Jogo» (en (anglès).), 12-06-2014. Arxivat de l'original el 2014-06-10. [Consulta: 19 juny 2014].
# Montirat (Aude)

Montirat és un municipi francès, situat al departament de l'Aude i a la regió d'Occitània.
# Euzomodendron

Euzomodendron és un gènere de plantes endèmic de la regió mediterrània que té dues espècies i pertany a la família Brassicaceae.

## Algunes espècies

* Euzomodendron bourgeanum
* Euzomodendron longirostre

## Enllaços externs

* Plant systematics
* PPP-index
* The International Plant Names Index
* Catalogue of Life Arxivat 2009-01-15 a Wayback Machine.
* Encyclopedia of Life
# Alison (cràter)

Alison és un cràter d'impacte en el planeta Venus de 14,4 km de diàmetre. Porta el nom d'un antropònim irlandès, i el seu nom va ser aprovat per la Unió Astronòmica Internacional el 1994.

## Referències

* ↑ «Alison». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Allognathus graellsianus

Allognathus graellsianus és una espècie de mol·lusc gastròpode pulmonat terrestre de la família Helicidae endèmica del vessant nord de la Serra de Tramuntana a l'illa de Mallorca.

## Referències

* ↑ «Allognathus graellsianus: Gómez, B.: The IUCN Red List of Threatened Species 2013: e.T877A13088057» (en anglès). IUCN, 17-07-2010. DOI: 10.2305/iucn.uk.2011-1.rlts.t877a13088057.en..
* ↑ «Allognathus graellsianus (Pfeiffer, 1853)» ( PDF) (en castellà). Inventarios Nacionales. [Consulta: 5 març 2023].
# Amadeu Font Bernades

Amadeu Font Bernades (Igualada, 14 de desembre de 1925 - Igualada, 8 de juliol de 2013) fou un pintor català d'art abstracte, ceramista i restaurador.

## Obra i estil

Va començar a finals dels anys quaranta com a pintor figuratiu, però aviat va anar evolucionant. Als anys seixanta, s'endinsa en l'informalisme i treballa també la ceràmica, cal destacar el mural darrere la barra de l'Hotel Amèrica d'Igualada. En la dècada dels setanta, mostra una intenció de denúncia social i política i va afegir a les seves teles materials i robes. Més endavant, cap als vuitanta configura un llenguatge plàstic més intimista, amb quadres de mida molt gran, alguns en grups de tres o de quatre. Són d'aquest període la restauració a Igualada de les pintures murals de la Capella de la Mare de Déu de Montserrat, obra original de Miquel Llacuna Alemany (1984) i la del teatre, cafè i sales de la Societat Cercle Mercantil (1987). Diu Pau Llacuna: “Si observeu l'evolució d'en Font, us trobareu amb un pintor que constantment està en lluita amb les seves pròpies formes, que recerca dins la seva pròpia obra nous camins d'expressió que el porten a eliminar els passos anteriors per endinsar-se en el camp relliscós i problemàtic de la investigació plàstica. Aquest procés eliminatiu és fruit d'una forta autocrítica, que sistemàticament destrueix l'obra no acceptada”.
Als anys noranta va pintar teles que es relacionaven entre elles i va fer exposicions on tot el grup de quadres formaven un llenguatge únic i cada un era una part del tot. Va restaurar la capella del Sant Crist i parts de l'altar major i capelles laterals de la basílica de Santa Maria d'Igualada (1991) i també la sala principal del Casino Foment d'Igualada (2002). Ja al final de la seva carrera va continuar pintant, expressant-se lliurement, però s'hi observa una certa tendresa que contrasta amb la seva duresa habitual. Així, segons Xavier Vives, “Amb els anys l'Amadeu Font ha anat despullant l'obra fins a deixar-ne el perfum. Utilitza els fons velats, lleus, rics en matisos amb una paleta de colors escassa però subtil, els gestos són traçats minuciosament, mai més enllà del necessari, definint espais d'acolliment, crits de paüra i auxili, horitzons d'il·lusió, llocs de desitjos moridors... Una obra esberladissa, tendra, lleugera i alhora ferma i contundent”.

## Referències

* ↑ Gabarró, F.de P. «Exposición de pinturas». Igualada, Núm. 663, 04-09-1954, pàg. 1.
* ↑ Llacuna, Pau. «Homenatge 30 anys de pintura». Igualada, 1982.
* ↑ Vives i Sabaté, Xavier «Amadeu Font i la incertesa del silenci». Revista d'Igualada, Núm. 12, 01-12-2002, pàg. 117-119 [Consulta: 15 febrer 2017].

## Enllaços externs

* Revista Igualada
* http://infoanoia.cat/obres-damadeu-font-subhastaran-benefici-banc-queviures-digualada/
* http://www.igualada.cat/ca/noticies/lobra-damadeu-font-i-bernades-al-museu-de-la-pell
* http://xac.gencat.cat/ca/detalls/Noticia/Amadeu-Font
* http://anoiadiari.cat/cultura/subhasta-benefica-obres-igualadi-amadeu-font-bernades/
# Murrayglossus hacketti

Murrayglossus hacketti és un equidna de musell llarg conegut únicament per uns pocs ossos fòssils procedents d'Austràlia Occidental i datats del Plistocè superior. És el monotrema més gros conegut. Es calcula que la longitud corporal podia ser d'1 m.
Classificat originalment al gènere Zaglossus, des del 2022 té el seu propi gènere, Murrayglossus.

## Referències

* 1 2 Flannery et al., 2022, p. 7.

## Bibliografia

* Flannery, T. F.; Rich, T. H.; Vickers-Rich, P.; Ziegler, T.; Veatch, E. G.; Helgen, K. M. «A review of monotreme (Monotremata) evolution» (en anglès). Alcheringa: An Australasian Journal of Palaeontology, 46, 1, 2022, pàg. 3-20. DOI: 10.1080/03115518.2022.2025900.
# Aloe thraskii

Aloe thraskii és una espècie de planta suculenta del gènere dels àloes dins la família de les asfodelàcies, nativa de la costa de les províncies sud-africanes del Cap Oriental i KwaZulu-Natal.

## Descripció

És una que pot atènyer entre 2 i 4 metres d'altura, amb una única tija de la que surten les fulles, còncaves i amb els marges dentats. Les flors són tubulars, de color groc amb la punta verda, i s'agrupen en inflorecències cilíndriques en raïms verticals. Els estams sobresurten notablement de les flors.

## Referències

* ↑ «Aloe thraskii» (en anglès). Plants of the World Online. Royal Botanic Gardens. Kew. [Consulta: 1r maig 2023].
* ↑ «Aloe thraskii» (en anglès). Chicago Botanic Garden. [Consulta: 1r maig 2023].
# Hardecourt-aux-Bois

Hardecourt-aux-Bois és un municipi francès situat al departament del Somme i a la regió dels Alts de França. L'any 2007 tenia 81 habitants.

## Demografia
### Població

El 2007 la població de fet de Hardecourt-aux-Bois era de 81 persones. Hi havia 36 famílies de les quals 18 eren unipersonals (9 homes vivint sols i 9 dones vivint soles), 9 parelles sense fills i 9 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 42 eren l'habitatge principal de la família, 8 eren segones residències i 3 estaven desocupats. Tots els 51 habitatges eren cases. Dels 42 habitatges principals, 37 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 2 tenien dues cambres, 11 en tenien tres, 8 en tenien quatre i 21 en tenien cinc o més. 32 habitatges disposaven pel capbaix d'una plaça de pàrquing. A 17 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Hardecourt-aux-Bois el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 4 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 0 |
| 0 | 40 a 44 | 4 |
| 4 | 35 a 39 | 4 |
| 4 | 30 a 34 | 4 |
| 0 | 25 a 29 | 4 |
| 8 | 20 a 24 | 0 |
| 0 | 15 a 19 | 4 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 49 persones, 39 eren actives i 10 eren inactives. De les 39 persones actives 35 estaven ocupades (21 homes i 14 dones) i 4 estaven aturades (2 homes i 2 dones). De les 10 persones inactives 5 estaven jubilades, 1 estava estudiant i 4 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'altres productes industrials, 1 d'una empresa d'hostatgeria i restauració i 1 d'una entitat de l'administració pública.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Hardecourt-aux-Bois a l'INSEE.
* Évolution et structure de la population Fitxa amb el detall de dades de Hardecourt-aux-Bois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Pic de l'Evangeli

El Pic de l'Evangeli, o dels Evangelis és una muntanya de 906,8 m alt del terme comunal de Glorianes, de la comarca del Conflent, a la Catalunya del Nord.
És a la zona central-nord del terme de Glorianes, al nord del poble d'aquest nom. És també al nord, a prop, del Mas d'en Vila-seca, al sud-est del Camp del Falguer i al nord-oest del Coll de la Creu de Ferro.

## Bibliografia

* Becat, Joan. «73 - Glorianes». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Bula d'Amunt». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ El Pic de l'Evangeli en els ortofotomapes de l'IGN
# Pic de l'Espada

El Pic de l'Espada és una muntanya de 2.548,5 metres d'altitud que es troba dins del terme municipal de la Torre de Cabdella, al Pallars Jussà.
És l'extrem nord-oriental de la Serra dels Crestells, i separa dues zones lacustres: a llevant seu hi ha els estanys de Sallente i Gento, amb tots els seus estanys interconnectats, i a ponent, els estanys de la regió del Pic Salado.
Aquest cim està inclòs al llistat dels 100 cims de la FEEC

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].

## Enllaços externs

* Institut Cartogràfic de Catalunya
# Branca canòpica del Nil

La branca canòpica del Nil és la branca occidental del riu Nil en el seu delta, que deu el seu nom a la ciutat de Canop. El nom s'utilitzà en l'antiguitat, però avui dia ja no es fa servir. A l'edat antiga i principis de l'edat mitjana fou una ruta comercial important, però s'anà enllotant fins que deixà de fluir a finals del mil·lenni I. És possible que en quedessin vestigis estacionals fins al segle xvii.

## Referències

* ↑ Pennington i Thomas, 2016, p. 180.

## Bibliografia

* Pennington, B. T.; Thomas, R. I. «Paleoenvironmental surveys at Naukratis and the Canopic branch of the Nile» (en anglès). Journal of Archaeological Science: Reports, 7, 2016, pàg. 180–188. DOI: 10.1016/j.jasrep.2016.03.053.
# Petit Mahanadi

Petit Mahanadi (Petit Gran Riu) és un riu de l'Índia al districte de Mandla a Madhya Pradesh. Neix a 23° 06′ N, 80° 41′ E﻿ / ﻿23.100°N,80.683°E﻿ / 23.100; 80.683. Desaigua al riu Son o Soane després d'un curs de 165 km. Els dos costats del riu estan coberts de jungla hi s'han trobat jaciments de carbó prop de Deori on també hi ha una font termal.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Ca l'Altimires

Ca l'Altimires és una obra amb elements noucentistes de Gelida (Alt Penedès) protegida com a Bé Cultural d'Interès Local.

## Descripció

Ampli casal rectangular, de tres plantes, a dues vessants. A primeries de segle la vella masia fou convertida en torre d'estiueig i s'hi afegiren un pati porxat amb terrat, a l'entrada, i una galeria, terrat i porxos i un jardí a la cara nod. Aleshores, fou modificat el seu interior i actualment només s'hi endevina la gran entrada, la sala del primer pis i un rellotge de sol a la façana principal.

## Història

Moltes cases dels carrers del voltant d'aquesta masia urbana, paguen censos als amos de Ca l'Altimires, fet que vé a demostrar que posseïa moltes terres i que fou l'origen dels habitatges posteriors d'aquest sector de poble.

## Referències

* 1 2 «Ca l'Altimires». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 octubre 2017].
# Nahita

Nahita o Ninahita era una ciutat situada a l'oest de Tarhuntasa i al nord-est del riu Hulaya.
Piyama-radu, cap dels arzawans la va dominar al començament del regnat d'Hattusilis III, però els hitites la van recuperar aviat i va formar part del regne de Tarhuntassa que Hattusilis II va concedir a Kurunta. És l'actual ciutat turca de Niğde.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 252. ISBN 8446022532.
# Fargesia rufa

La Fargesia rufa és una espècie de bambú, del gènere Fargesia de la família de les poàcies, ordre de les poals, subclasse Commelinidae, classe Liliopsida, divisió dels magnoliofitins.
És coneguda en xinès com a qingchuan jianzhu (xinès: 青pinyin: qīngchuānjiǎnzhú), amb el significat de "Fargesia Qingchuan". Quingxuan és un comtat en la prefectura de Guangyuan, al nord de Sichuan. Aquest bambú es troba en les zones altes d'aquesta província, com també al sud de Gansu. La planta és una font d'alimentació important per al panda gegant.
# Amic imaginari

Els amics imaginaris (també coneguts com a amics invisibles o companys imaginaris o companys invisibles) són un fenomen psicològic i un fenomen social on una amistat o una altra relació interpersonal té lloc a la imaginació més que a la realitat física.
Encara que puguin semblar reals als seus creadors, els nens solen entendre que els seus amics imaginaris no són reals.
Es creu que els primers estudis centrats en els amics imaginaris es van fer durant la dècada de 1890. Hi ha poques investigacions sobre el concepte d'amics imaginaris en la imaginació dels nens. Klausen i Passman (2007) informen que els companys imaginaris van ser descrits originalment com a criatures i esperits sobrenaturals que es pensava que connectaven les persones amb les seves vides passades. Els adults a la història han tingut entitats com ara déus domèstics, àngels de la guarda i muses. que funcionaven com a companys imaginaris per proporcionar comoditat, orientació i inspiració per al treball creatiu. És possible que el fenomen va aparèixer entre els nens a mitjans del segle XIX quan la infància es va emfatitzar com un moment important per al joc i la imaginació.

## Referències

* ↑ Taylor, M. (1999) Imaginary Companions and the Children Who Create Them. Nova York: Oxford University Press.
* ↑ Klausen, Espen; Richard H. Passman «Pretend companions (imaginary playmates): the emergence of a field». Journal of Genetic Psychology, 167, 4, 01-12-2006, pàg. 349–364. DOI: 10.3200/gntp.167.4.349-364. PMID: 17645227. Gale Document Number: GALE|A166239640 [Consulta: 9 novembre 2011].
* 1 2 3 Klausen, E.; Passman, R. H. «Pretend companions (imaginary playmates): The emergence of a field». The Journal of Genetic Psychology, 167, 4, 2007, pàg. 349–364. DOI: 10.3200/gntp.167.4.349-364. PMID: 17645227.
# Municipi de Druskininkai

El municipi de Druskininkai (en lituà: Druskininku savivaldybė) és un dels 60 municipis de Lituània, situat dins del comtat d'Alytus, i que forma part de la regió de Dzūkija.

## Galeria

Comtat d'Alytus :
# Municipi de Cēsis

El municipi de Cēsis (en letó: Cēsu novads) és un dels 110 municipis de la República de Letònia, que es troba localitzat al centre del país bàltic, i que té com a capital la localitat de Cēsis. El municipi va ser creat l'any 2009 després d'una reorganització territorial.

## Ciutats i zones rurals

* Cēsis (ciutat)
* Vaives pagasts (zona rural)

## Població i territori

La seva població està composta per un total de 19977 persones (2009). La superfície del municipi té uns 171,7 kilòmetres quadrats, i la densitat poblacional és de 116,35 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 7 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 7 gener 2015].
# Municipi de Dragør

El municipi de Dragør és un petit municipi danès situat al sud de l'illa d'Amager, al nord-est de l'illa de Sjælland, a l'estret d'Øresund. El municipi forma part de la perifèria de Copenhaguen, abastant una superfície de 18 km². Amb la Reforma Municipal Danesa del 2007 va passar a formar part de la Regió de Hovedstaden, però no va ser afectat territorialment. Una part de l'Aeroport de Copenhaguen és al municipi.

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 1671 | 22,4 |
| Det Radikale Venstre | 208 | 2,8 |
| Det Konservative Folkeparti | 1485 | 19,9 |
| Socialistisk Folkeparti | 537 | 7,2 |
| Dansk Folkeparti | 686 | 9,2 |
| Tværpolitisk Liste | 1591 | 21,3 |
| Venstre | 1275 | 17,1 |

### Alcaldes

| Alcalde | Període | Partit |
| Allan Holst | 1-1-2007 a 31-12-2009 | Socialdemokratiet |
| | 1-1-2010 a 31-12-2013 | |

## Referències

* ↑ (danès) Resultats eleccions municipals a Dragør